
                 DÁM Önkormányzati Társulás

A 2026. szeptember 15-ei Társulási Tanácsi ülés 4. napirendi pontja: A Tamási és Környéke Szociális Központ Család- és Gyermekjóléti Központja Kapcsolattartási ügyelet házirendjének elfogadása

Előadó: Porga Ferenc elnök

Tisztelt Polgármester Asszony/Úr!
A DÁM Önkormányzati Társulás által fenntartott Tamási és Környéke Szociális Központ Család-és Gyermekjóléti Központja a gyermekjóléti központ speciális szolgáltatásai keretében kapcsolattartási ügyeletet működtet. 
A kapcsolattartási ügyelet célja, hogy a gyermek és a kapcsolattartásra jogosult személy számára semleges helyszínt biztosítson a kapcsolattartás megvalósulásához, továbbá – a bíróság vagy a gyámhatóság rendelkezésének megfelelően – a kapcsolattartás felügyelt formában, szakember jelenlétében történő lebonyolítását tegye lehetővé.

A szolgáltatás sajátos jellegére, a gyermekek biztonságának és mindenek felett álló érdekének védelmére, valamint a kapcsolattartások zavartalan és szakmailag megfelelő lebonyolítására tekintettel indokolt a szolgáltatás igénybevételére és a résztvevők együttműködésére vonatkozó szabályok önálló házirendben történő rögzítése.

A házirend meghatározza a kapcsolattartási ügyelet működésének rendjét, az igénybe vevők jogait és kötelezettségeit, az elvárt magatartási és együttműködési szabályokat, valamint azok megsértése esetén alkalmazható intézményi intézkedéseket.
Fentiekre tekintettel kérem a határozati javaslat elfogadását.

A Tamási és Környéke Szociális Központ Család- és Gyermekjóléti Központja Kapcsolattartási ügyelet házirendjét a melléklet tartalmazza.

Határozati javaslat

A DÁM Önkormányzati Társulás Társulási Tanácsa megtárgyalta és a melléklet szerinti tartalommal elfogadja a Tamási és Környéke Szociális Központ Család- és Gyermekjóléti Központja Kapcsolattartási ügyelet házirendjét.
Határidő: azonnal

Felelős: a Társulási Tanács elnöke

Tamási, 2026. szeptember 10.







Porga Ferenc 
s.k.

